**Kúpna zmluva č. ........./20.....**

uzatvorená podľa § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej v texte tiež ako **„ObZ“**) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej v texte tiež ako **„zákon o verejnom obstarávaní“**)

medzi zmluvnými stranami:

**Predávajúci:**

Názov:

Sídlo:

Zastúpený:

IČO:

DIČ:

Bankové spojenie:

Číslo účtu:

(ďalej v texte tiež ako „*Predávajúci*“)

a

**Kupujúci:**

Názov (obchodné meno): **Stredná odborná škola informačných technológií**

Sídlo: Tajovského 30, 975 90 Banská Bystrica

Zastúpený: Ing. Štefan Balogh, riaditeľ školy

IČO: 17055431

DIČ: 202 1075518

Bankové spojenie: Štátna pokladnica

Číslo účtu: SK06 8180 0000 0070 0039 3264

(ďalej v texte tiež ako „*Kupujúci*“)

(predávajúci a kupujúci spolu ďalej v texte tiež ako „zmluvné strany“)

**Článok I.**

**Úvodné ustanovenie**

1. Východiskovým podkladom na uzatvorenie tejto kúpnej zmluvy č. \_\_\_\_\_\_ na dodanie tovaru (ďalej v texte tiež ako „zmluva“) je ponuka úspešného uchádzača ako predávajúceho predložená verejnému obstarávateľovi ako kupujúcemu vo verejnom obstarávaní na predmet zákazky – **Obnova školského internátu pavilóny C1 a C 2 – dodanie a inštalácia nábytku pre SOŠ IT Banská Bystrica – Výzva č. 19.** Zmluva sa uzatvárana základe výsledku zadávania zákazky prostredníctvom dynamického nákupného systému vyhláseného v Úradnom vestníku EÚ č. S67 dňa 03.04.2020 pod značkou oznámenia 2020/S 067-158990 a vo Vestníku verejného obstarávania č. 75/2020 dňa 06.04.2020 pod značkou oznámenia 12761-MUT. Dňa ........................ bol Predávajúci identifikovaný ako úspešný uchádzač vo verejnom obstarávaní a táto zmluva je uzavretá na základe výsledku verejného obstarávania.

**Článok II.**

**Predmet zmluvy**

1. Predmetom tejto zmluvy je záväzok predávajúceho podľa podmienok bližšie dojednaných v tejto zmluve dodať a nainštalovaťkupujúcemu a previesť na neho vlastnícke právo k **nábytku, ktorý je čo do množstva a druhu podrobne špecifikovaný v prílohe č. 1 tejto zmluvy**  (ďalej v texte tiež ako „predmet kúpy“ alebo „tovar“) za čo sa kupujúci zaväzuje zaplatiť predávajúcemu v tejto zmluve dojednanú kúpnu cenu na miesto dodania a inštalácie. Príloha č. 1 tvorí neoddeliteľnú súčasť tejto zmluvy.

**Článok III.**

**Dodacie podmienky, termín, miesto**

1. Predávajúci sa zaväzuje dodať a nainštalovať kupujúcemu predmet kúpy podľa čl. II tejto zmluvy **do 100 kalendárnych dní odo** dňa nadobudnutia účinnosti tejto zmluvy.
2. Uvedený termín dodania uvedený v bode 1 tohto článku je možné meniť len po vzájomnej písomnej dohode obidvoch zmluvných strán.
3. Predávajúci je povinný predmet kúpy definovaný v čl. II tejto zmluvy kupujúcemu dodať v mieste a nainštalovať plnenia zmluvy, ktorým je:
4. sídlo kupujúceho uvedené v záhlaví tejto zmluvy alebo
5. miesto, ktoré kupujúci vopred písomne alebo elektronicky oznámi predávajúcemu.
6. Predmet zmluvy sa považuje za dodaný podpísaním protokolu o odovzdaní a prevzatí predmetu kúpy (preberací protokol/dodací list), za účasti poverených zástupcov oboch zmluvných strán v mieste plnenia tejto zmluvy.
7. Zodpovedným zástupcom kupujúceho na prevzatie predmetu kúpy a na podpísanie protokolu o prevzatí je zamestnanec SOŠ IT **Ing. Stanislav Garaj** – vedúci TEČ. Zodpovedným zástupcom predávajúceho na odovzdanie predmetu kúpy a na podpísanie protokolu o odovzdaní je \_\_\_\_\_\_\_\_\_\_\_\_\_\_\_\_\_\_\_. Preberacie protokoly sa vyhotovia v troch origináloch a budú tvoriť prílohu faktúry (daňového dokladu) vystavenej na základe tejto zmluvy.
8. Dopravu predmetu kúpy do miesta dodania zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením, zničením alebo odcudzením počas prepravy do miesta plnenia tejto zmluvy.
9. V prípade omeškania predávajúceho s povinnosťou dodať a nainštalovať predmet kúpy v termíne v zmysle bodu 1 tohto článku je kupujúci oprávnený uplatniť si voči predávajúcemu zmluvnú pokutu vo výške 0,5 % z kúpnej ceny nedodaného tovaru, za každý aj začatý deň omeškania, pričom právo kupujúceho na náhradu škody nie je dotknuté.
10. Ak predávajúci nedodá a nenainštaluje kupujúcemu tovar v dohodnutej lehote podľa bodu 1 tohto článku tejto zmluvy, takéto konanie sa považuje za podstatné porušenie zmluvných podmienok a zakladá právo kupujúceho na okamžité odstúpenie od zmluvy.
11. Kupujúci si vyhradzuje právo odmietnuť prevziať tovar, ak tovar svojimi vlastnosťami, resp. kvalitou, špecifikáciou nezodpovedá tovaru, ktorého kvalita a technické parametre budú deklarovaného predávajúcim pri podpise tejto zmluvy.

**Článok IV.**

**Kúpna cena, platobné podmienky a prevod vlastníckeho práva k predmetu kúpy**

1. Jednotlivé ceny predmetu kúpy sú maximálne a nie je možné ich zvyšovať.
2. Kúpna cena je dohodnutá vrátane obalov, balenia, dopravy, vyloženia, vybalenia a inštalácie tovaru vrátane odstránenia vzniknutého odpadu.

1. Celková cena za dodanie predmetu kúpy bude ............... EUR (slovom .................) a bude daná súčtom súčinov jednotkových cien tovarov a ich skutočných množstiev:

Cena bez DPH ............................ EUR

DPH 20% ............................ EUR

Cena s DPH ............................ EUR

1. Kupujúci uhradí predávajúcemu kúpnu cenu po riadnom dodaní a inštalácii tovaru zo strany predávajúceho v zmysle článku II ods. 1 tejto zmluvy formou bezhotovostného platobného styku, bez poskytnutia preddavku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 14 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je kupujúci oprávnený vrátiť ju predávajúcemu na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry kupujúcemu.
2. Kupujúci uhradí predávajúcemu faktúru bankovým prevodným príkazom. Kupujúci uhradí predávajúcemu kúpnu cenu na bankový účet predávajúceho uvedený v záhlaví tejto zmluvy.
3. V prípade omeškania kupujúceho s plnením podľa bodu 5 tohto článku je predávajúci oprávnený kupujúcemu vyfakturovať zmluvnú pokutu vo výške 0,05% z dlžnej sumy za každý aj začatý deň omeškania.
4. Kupujúci nadobudne vlastnícke právo k predmetu kúpy zaplatením kúpnej ceny za predmet kúpy. Nebezpečenstvo škody na tovare prechádza na kupujúceho úplným zaplatením kúpnej ceny za predmet kúpy. Úplným zaplatením kúpnej ceny sa rozumie deň, v ktorom dá kupujúci svojmu peňažnému ústavu pokyn na prevod finančných prostriedkov vo výške kúpnej ceny z účtu kupujúceho na účet predávajúceho uvedený v záhlaví tejto zmluvy.
5. Jednotkové ceny za predmet kúpy uvedené v prílohe č. 2 zmluvy sú stanovené v zmysle § 3 zákona č. 18/1996 Z. z. o cenách v znení neskorších predpisov, vyhlášky MF č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov.

**Článok V.**

**Záručné podmienky, zodpovednosť za vady, zmluvná pokuta**

1. Zmluvné strany sa dohodli, že počas záručnej doby má predávajúci povinnosť bezplatne odstrániť vadu (chybu) predmetu zmluvy pri oprávnenej reklamácii v dohodnutom čase. Záruku na predmet kúpy poskytuje predávajúci kupujúcemu, a to na každú položku predmetu kúpy v zmysle prílohy č. 1 k tejto zmluve samostatne, a to odo dňa nadobudnutia vlastníckeho práva k predmetu kúpy. Záruka na predmet zmluvy je 24 mesiacov odo dňa nadobudnutia vlastníckeho práva k predmetu kúpy.
2. Predávajúci zodpovedá za vady, ktoré má predmet kúpy v okamihu, keď prechádza nebezpečenstvo škody na tovare na kupujúceho, aj keď sa vada stane zjavnou až po tomto čase. Predávajúci zodpovedá taktiež za akúkoľvek vadu, ktorá vznikne po uvedenej dobe, ak je spôsobená porušením povinností predávajúceho podľa tejto zmluvy.
3. Spôsob reklamácie vád tovaru bude prebiehať prednostne telefonicky z telefónneho čísla 048/4341210 na nasledovné telefónne číslo poskytnuté predávajúcim .........................., pričom následne bude nahlásená chyba, príp. reklamácia, oznámená z e-mailovej adresy kupujúceho stanislav.garaj@sos-it.sk aj e-mailom na nasledovnú e-mailovú adresu predávajúceho ........................... Spôsob ako aj forma a rozsah odstránenej vady, prípadne vybavenia reklamácie oznámi predávajúci kupujúcemu e-mailom prípadne písomne.

**Článok VI.**

**Bankové záruky**

1. Predávajúci je povinný najneskôr ku dňu uzatvorenia (podpisu) Zmluvy odovzdať objednávateľovi bankovú záruku za riadne dodanie a inštaláciu predmetu kúpy podľa podmienok tejto Zmluvy (výkonová banková záruka) na zabezpečenie riadneho plnenia/splnenia diela, a to pre prípad, že kupujúci nebude plniť svoje povinnosti podľa tejto Zmluvy a objednávateľovi voči nemu vznikne nárok a/alebo pohľadávka (ďalej len „banková záruka“).
2. Banková záruka bude vystavená v prospech kupujúceho „bez výhrad“ a bude vystavená bankou podľa zákona č. 483/2001 Z. z. o bankách a o zmene a doplnení niektorých zákonov v znení neskorších predpisov.
3. Banková záruka obsahuje záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 10 % z ceny diela bez DPH v období medzi nadobudnutím účinnosti tejto zmluvy a podpisom preberacieho protokolu o dodaní a inštalovaní celého predmetu kúpy.
4. Kupujúci je oprávnený použiť bankovú záruku alebo jej časť v prípade, ak zhotoviteľ:
	1. poruší/nesplní niektorú svoju zmluvnú povinnosť vyplývajúcu z tejto Zmluvy,
	2. nesplní povinnosť uhradiť peňažné záväzky vrátane zmluvných pokút a sankcií za nedodržanie/nesplnenie/porušenie zmluvných povinností, najmä/ale nie výlučne vo veciach vyhradenej kvality tovaru, termínu riadneho dodania a inštalovania predmetu kúpy a/alebo nedodržanie termínu na odstránenie zistených nedorobkov a vád predmetu kúpy v čase jeho plnenia zo strany zhotoviteľa, po objednávateľovom písomnom upozornení predávajúceho, ktorý si svoj záväzok nesplní ani v poskytnutej primeranej lehote na nápravu.
5. V prípade využitia bankovej záruky alebo jej časti objednávateľom, bude predávajúci bez zbytočného odkladu povinný doplniť bankovú záruku do plnej výšky, t. j. 10 % z ceny diela bez DPH, a to najneskôr do 15 dní od doručenia výzvy kupujúceho na jej doplnenie. V prípade riadneho splnenia Zmluvy sa banková záruka vráti zhotoviteľovi do 15 dní po odovzdaní a prevzatí ukončeného diela.

*Pozn.: Verejný obstarávateľ (kupujúci) bude akceptovať aj poistenie záruky alebo zloženie realizačnej zábezpeky na účet verejného obstarávateľa kupujúceho), tieto „alternatívne“ zabezpečovacie nástroje budú použité na rovnaký účel a s rovnakými podmienkami ako banková záruka, pričom kúpna zmluva bude v tomto bode pred jej podpisom upravená podľa toho, ktorý zabezpečovací nástroj zhotoviteľ zvolí.*

1. Kupujúci je povinný najneskôr ku dňu podpísania preberacieho protokolu o dodaní a inštalovaní celého predmetu kúpy odovzdať objednávateľovi záručnú listinu - doklad preukazujúci poskytnutie bankovej záruky, obsahom ktorej bude záväzok všeobecne akceptovateľnej banky uspokojiť kupujúceho do výšky akejkoľvek splatnej peňažnej pohľadávky kupujúceho voči predávajúcemu z titulu zodpovednosti predávajaúceho za vady (a nedorobky) predmetu kúpy podľa tejto Zmluvy alebo v súvislosti s ňou, a to vo výške 5% z ceny predmetu kúpy (bez DPH); plnenie banky z uvedenej bankovej záruky môže byť podmienené len doručením písomnej výzvy kupujúceho na plnenie vo výške peňažnej sumy určenej kupujúcim (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra kupujúceho sa nepovažujú za podmienenie plnenia banky z bankovej záruky) (ďalej len “garančná banková záruka“). O uplatnení si nároku na plnenie z garančnej bankovej záruky voči banke kupujúci predávajúceho bezodkladne informuje.
2. Garančná banková záruka musí trvať po celú záručnú dobu podľa tejto Zmluvy (24 mesiacov) a nesmie byť po uvedenú dobu odvolateľná. Predávajúci je povinný do tridsiatich (30) dní po každom čerpaní garančnej bankovej záruky kupujúcim doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

**a)** rozšírenie garančnej bankovej záruky na jej pôvodnú výšku alebo

**b)** zriadenie novej garančnej bankovej záruky, pričom predávajúci alebo banka doručí kupujúcemu záručnú listinu, ktorou bola garančná banková záruka rozšírená alebo opätovne zriadená.

Banka sa zaväzuje predĺžiť platnosť garančnej bankovej záruky v prípade predĺženia záručnej doby, spôsobeného neplnením záväzkov predávajúceho voči kupujúcemu vyplývajúcich zo Zmluvy a to na celú dobu trvania predĺženej záručnej doby.

*Pozn.: Verejný obstarávateľ (kupujúci) bude akceptovať aj poistenie záruky alebo zloženie garančnej zábezpeky na účet verejného obstarávateľa (kupujúceho), tieto „alternatívne“ zabezpečovacie nástroje budú použité na rovnaký účel ako garančná banková záruka.*

**Článok VII.**

**Ukončenie zmluvy**

1. Táto zmluva zanikne jej riadnym splnením. Zmluvu je možné ukončiť písomnou dohodou zmluvných strán, písomným odstúpením od zmluvy niektorou zmluvnou stranou alebo písomnou výpoveďou kupujúceho.
2. V prípade zániku zmluvy dohodou zmluvných strán, táto zaniká dňom uvedeným v tejto dohode. V dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia ku dňu zániku zmluvy dohodou.
3. Ak predávajúci koná v rozpore s touto zmluvou, súťažnými podkladmi, právnymi predpismi a na písomnú výzvu kupujúceho toto konanie a jeho následky v určitej lehote neodstráni, je kupujúci oprávnený od zmluvy okamžite odstúpiť, pričom nastávajú účinky odstúpenia od zmluvy v zmysle § 349 a § 351 ObZ. Predchádzajúca písomná výzva kupujúceho nie je potrebná v prípade odstúpenia od zmluvy zo strany kupujúceho podľa bodu 4 tohto článku.
4. Kupujúci si vyhradzuje právo odstúpenia od zmluvy aj bez predchádzajúcej písomnej výzvy, ak predávajúci dodá tovar, ktorý nezodpovedá množstvu, akosti a kvalite dohodnutého v zmluve a v súťažných podkladoch. Kupujúci je oprávnený od zmluvy odstúpiť aj v prípade, ak predávajúci nedodá tovar žiadaného množstva v lehote podľa článku III ods. 1 tejto zmluvy.
5. Odstúpenie od zmluvy musí mať písomnú formu a musí byť druhej zmluvnej strane doručené. Účinky odstúpenia nastávajú dňom doručenia odstúpenia druhej zmluvnej strane.
6. Za deň doručenia sa považuje deň prevzatia písomnosti. V prípade, ak adresát odmietne písomnosť prevziať, za deň doručenia sa považuje deň odmietnutia prevzatia písomnosti. V prípade, ak si adresát neprevezme písomnosť v úložnej lehote na pošte, za deň doručenia sa považuje posledný deň úložnej doby na pošte. V prípade, ak sa písomnosť vráti odosielateľovi s označením pošty adresát neznámy alebo adresát sa odsťahoval alebo s inou poznámkou podobného významu, za deň doručenia sa považuje deň vrátenia zásielky odosielateľovi.

**Článok VIII.**

**Využitie subdodávateľov**

1. Predávajúci predkladá v prílohe č. 3 k tejto zmluve zoznam všetkých svojich subdodávateľov (identifikačné údaje a predmet subdodávky) a údaje o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Až do splnenia tejto Zmluvy je Predávajúci povinný oznámiť Kupujúcemu akúkoľvek zmenu údajov o subdodávateľovi.
2. Predávajúci je oprávnený kedykoľvek počas trvania tejto Zmluvy vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvné vzťahu s novým subdodávateľom (podľa toho ktorá udalosť nastane skôr, je Zhotoviteľ povinný oznámiť Kupujúcemu (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť zhotoviteľovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia tejto Zmluvy je zhotoviteľ povinný oznámiť Kupujúcemu akúkoľvek zmenu údajov o novom subdodávateľovi.
3. Povinnosti uvedené v bodoch 1. a 2. tohto článku nie je Predávajúci povinný plniť v prípade subdodávateľov, ktorí mu dodávajú tovary.
4. V prípade porušenia ktorejkoľvek z povinností týkajúcej sa subdodávateľov alebo ich zmeny má Kupujúci právo odstúpiť od Zmluvy a má nárok na zmluvnú pokutu vo výške 5 % zo zmluvnej ceny, za každé porušenie ktorejkoľvek z vyššie uvedených povinností, a to aj opakovane.

**Článok IX.**

**Záverečné ustanovenie**

1. Zmluva sa vyhotovuje v štyroch rovnopisoch, pričom každá zmluvná strana obdrží po dva rovnopisy.
2. Zmena tejto zmluvy je možná len písomnou dohodou oboch zmluvných strán, vo forme riadne očíslovaných písomných dodatkov.
3. Táto zmluva podlieha povinnému zverejneniu v zmysle ustanovenia § 5a ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a ustanovenia § 47a zákona č. 40/1964 Zb. Občiansky zákonník v znení neskorších predpisov.
4. Zmluva sa uzatvára na dobu určitú, a to do splnenia zmluvného záväzku a uplynutím záručnej doby. Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcom dňom nasledujúcim po dni jej zverejnenia v súlade s ust. § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
5. Ak by niektoré z ustanovení tejto zmluvy bolo neplatné, alebo by sa takým stalo neskôr, nie je tým dotknutá platnosť ostatných jej ustanovení. V takom prípade zmluvné strany dohodnú náhradnú úpravu, ktorá najviac zodpovedá cieľu sledovanému neplatným ustanovením.
6. Právne vzťahy založené touto zmluvou, ak ich zmluva výslovne neupravuje, sa riadia príslušnými ustanoveniami Obchodného zákonníka a ostatnými platnými právnymi predpismi SR.
7. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude Zmluva o prevode (postúpení) zmluvných záväzkov neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenia o odstúpení od zmluvy doručené druhej zmluvnej strane.
8. Zmluvné strany sa dohodli, že zmluvná strana, ktorá sa rozhodla doručiť svoj písomný predaj vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto dohody. Zmluvné strany sa dohodli, že v prípade, že zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu zmluvnej strany, ktorej bola zásielka určená a odoslaná.
9. Uchádzač/predávajúci sa zaväzuje byť riadne zapísaný v registri partnerov verejného sektora po dobu trvania tejto dohody, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej ako „Zákon o RPVS“). Uchádzač/predávajúci sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Uchádzač/predávajúci je povinný na požiadanie kupujúceho predložiť všetky zmluvy so svojimi subdodávateľmi. Porušenie ktorejkoľvek z povinností uchádzača/predávajúceho podľa tohto ustanovenia zmluvy je jej podstatným porušením a zakladá právo objednávateľa na odstúpenie od tejto zmluvy s právnymi účinkami ukončenia zmluvy *ex tunc*, a/alebo právo kupujúceho požadovať od uchádzača/predávajúceho zaplatenie zmluvnej pokuty vo výške maximálneho finančného limitu (celkovej výšky kúpnej ceny) dohodnutého podľa tejto zmluvy, čím nie je nijako dotknutý nárok kupujúceho požadovať od uchádzača/predávajúceho náhradu škody vzniknutej kupujúcemu v dôsledku nesplnenia vyššie uvedených povinností uchádzača/predávajúceho. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode a výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
10. Zmluvné strany sa týmto zaväzujú, že budú dodržiavať záväzok mlčanlivosti na základe zákona č. 18/2018 Z. z. o ochrane osobných údajov v znení neskorších predpisov, ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinnosti oboznámiť, a to v akejkoľvek forme (najmä písomnej, elektronickej alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám.
11. Zmluvné strany vyhlasujú, že si zmluvu prečítali, s jej obsahom sa riadne a podrobne oboznámili, pričom všetky ustanovenia zmluvy sú im zrozumiteľné a dostatočne určitým spôsobom vyjadrujú slobodnú a vážnu vôľu zmluvných strán, ktorá nebola prejavená ani v tiesni ani za nápadne nevýhodných podmienok, a že sú oprávnení s predmetom zmluvy nakladať a ich spôsobilosť nie je ničím obmedzená, čo zmluvné strany nižšie potvrdzujú svojimi podpismi.

**Záväznou a Neoddeliteľnou súčasťou kúpnej zmluvy vo forme príloh sú:**

Príloha č. 1 Špecifikácia predmetu kúpy

Príloha č. 2 Cenová ponuka predávajúceho ako uchádzača vo verejnom obstarávaní

Príloha č. 3 Zoznam subdodávateľov/Čestné prehlásenie, že dodávateľ nevyužije žiadnych subdodávateľov

 V ................................., dňa .................... V ................................., dňa ......................

 ................................................ .........................................................

 Predávajúci Kupujúci

 Ing. Štefan Balogh

 riaditeľ školy